กระทรวงแรงงาน ขับเคลื่อนส่งเสริมการมีงานทำให้ผู้สูงอายุ เป้าหมาย 100,000 คนทั่วประเทศ ในปี 2562
กระทรวงแรงงาน สานพลังประชารัฐบูรณาการความร่วมมือหน่วยงานภาครัฐ ภาคเอกชน และภาคประชาสังคม รวม 23 หน่วยงาน ขับเคลื่อนส่งเสริมการมีงานทำให้ผู้สูงอายุ เป้าหมาย 100,000 คนทั่วประเทศ ในปี 2562พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน กล่าวภายหลังเป็นประธานเปิดโครงการ “รวมพลังประชารัฐ ส่งเสริมการมีงานทำให้ผู้สูงอายุ” รวมทั้งเป็นประธานพิธีลงนามในบันทึกความเข้าใจว่าด้วยความร่วมมือด้านการส่งเสริมการมีงานทำให้ผู้สูงอายุ ระหว่างหนาวนงานภาครัฐ ภาคเอกชน และภาคประชาสังคม รวม 23 หน่วยงาน โดยมีผู้สูงอายุและผู้เกี่ยวข้องเข้าร่วมงานจำนวนกว่า 400 คน ณ ห้องประชุมจอมพล ป.พิบูลสงคราม อาคารกระทรวงแรงงาน โดย รัฐมนตรีว่าการกระทรวงแรงงาน กล่าวว่า ปัจจุบันประเทศไทยมีผู้สูงอายุ (60 ปีขึ้นไป) ประมาณ 12 ล้านคน ซึ่งผู้สูงอายุเป็นพลังส่วนหนึ่งในการขับเคลื่อนประเทศ กระทรวงแรงงานจึงสานพลังประชารัฐบูรณาการความร่วมมือระหว่างหน่วยงานภาครัฐ ภาคเอกชน และภาคประชาสังคม เพื่อส่งเสริมและสนับสนุนให้ผู้สูงอายุได้มีงานทำในอาชีพที่เหมาะสมกับวัยและประสบการณ์ เป็นการสร้างหลักประกันที่มั่นคงด้านรายได้ สร้างคุณค่าและความภาคภูมิใจให้แก่ผู้สูงอายุ ตลอดจนเป็นการเพิ่มบทบาทผู้สูงอายุด้วยการมีส่วนร่วมในเชิงเศรษฐกิจ ซึ่งความร่วมมือครั้งนี้ ทั้งสามฝ่ายจะร่วมมือขับเคลื่อนมาตรการรองรับสังคมผู้สูงอายุด้วยการส่งเสริมการมีงานทำและยกระดับคุณภาพชีวิตที่ดี โดยภาครัฐให้การประสานงานและสนับสนุนการดำเนินงาน ส่วนภาคเอกชนกำหนดนโยบายเรื่องการจ้างงานผู้สูงอายุในสถานประกอบการของตนเอง ทั้งการจ้างงาน การจัดทำแผนการเตรียมความพร้อม การจัดส่งตำแหน่งงานว่างสำหรับผู้สูงอายุให้หน่วยงานภาครัฐ ขณะที่ ภาคประชาสังคมขับเคลื่อนการประชาสัมพันธ์ให้ผู้สูงอายุและหน่วยงานในภาคีเครือข่ายร่วมกันส่งเสริมการมีงานทำให้ผู้สูงอายุ เพื่อยกระดับคุณภาพชีวิต ทั้งนี้ บันทึกความร่วมมือมีระยะเวลา 3 ปี นับตั้งแต่วันที่ลงนามเป็นต้นไป โดยมีเป้าหมายส่งเสริมการมีงานทำให้ผู้สูงอายุ ไม่ต่ำกว่า 100,000 คนทั่วประเทศในปี 2562 ขณะที่ อัตราค่าจ้าง ระยะเวลาทำงาน และประเภทงานที่เหมาะสมสำหรับผู้สูงอายุ  ขณะนี้ อยู่ระหว่างการออกประกาศกระทรวงเพื่อขอความร่วมมือหน่วยงานภาครัฐดำเนินการ///เสียง///สำหรับช่องทางการรับสมัครงานของผู้สูงอายุ มี 5 ช่องทาง คือ 1. ศูนย์บริการจัดหางานเพื่อคนไทย  สำนักงานจัดหางานกรุงเทพมหานครพื้นที่ 1-10 สำนักงานจัดหางานจังหวัดทุกจังหวัด 2. สถานประกอบการ  3. เว็บไซต์ www.Smartjob.doe.go.th 4. ตู้งาน (Job Box) และ 5. สายด่วน 1506 โดยเปิดรับสมัครพร้อมกันทั่วประเทศตั้งแต่วันที่ 13 มีนาคม 2562 เป็นต้นไป